
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI 
Bucureşti, 18.11.2015

Nr. 4c/11/1030/10.10.2014
	COMISIA  PENTRU AGRICULTURĂ, SILVICULTURĂ, INDUSTRIE ALIMENTARĂ ŞI SERVICII SPECIFICE

Nr. 4c-4/299/25.05.2015
	COMISIA PENTRU MEDIU ŞI ECHILIBRU ECOLOGIC
Nr. 4c-27/209/17.09.2015


                                                   PL-x 471/2014
RAPORT COMUN 

asupra proiectului de Lege pentru modificarea Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi, Comisia pentru  agricultură, silvicultură, industrie alimentară şi  servicii specifice, şi Comisia pentru mediu şi echilibru ecologic, au fost sesizate spre dezbatere, în fond, cu proiectul de Lege pentru modificarea Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, transmis cu adresa nr. PL-x 471 din 2014, înregistrată sub nr. 4c-11/1030 din 10 octombrie 2014, respectiv 4c-4/299 din 25.05.2015, şi respectiv nr. 4c-27/209/17.09.2015.
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat propunerea legislativă în şedinţa din 30 septembrie 2014.
Consiliul Legislativ a avizat favorabil iniţiativa legislativă, conform avizului nr.1053 din 24 septembrie 2014.

Guvernul, prin punctul de  vedere transmis cu adresa  nr.1883/26 septembrie 2014,  susţine  adoptarea acestei iniţiative legislative.

Proiectul de lege  are  ca obiect modificarea Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, aprobată cu modificări şi completări prin Legea nr.86/2014, în vederea implementării corespunzătoare în practică a normelor instituite prin acest act normativ.

În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţe separate.
 Membrii comisiei juridice, de disciplină şi imunităţi  au  dezbătut  proiectul de lege în data  de 17 noiembrie 2015. Din numărul total de 26  membri ai Comisiei juridice, de disciplină şi imunităţi au participat la şedinţă 18 deputaţi.
Membrii Comisiei pentru agricultură, silvicultură, industrie alimentară şi  servicii specifice au examinat proiectul de lege în şedinţa  din 19 mai 2015. La lucrările Comisiei pentru agricultură, silvicultură, industrie alimentară şi  servicii specifice au fost prezenţi 35  deputaţi, din totalul de 36 de  membri ai comisie.

Membrii Comisiei pentru mediu şi echilibru ecologic, au  dezbătut  proiectul de lege în data  de 16 septembrie 2015.La lucrările Comisiei  pentru mediu şi echilibru ecologic, au fost prezenţi 13 deputaţi, din totalul de 20  membri ai comisiei.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, respingerea, proiectului de Lege pentru modificarea Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991 din următoarele motive:
- prevederile sunt cuprinse în ordonanţa de urgenţă a Guvernului nr.63/2014 pentru modificarea şi  completarea unor acte normative din domeniul agriculturii;
- pentru a elimina legiferarea paralelă.
În raport cu obiectul şi conţinutul său,  proiectul de lege face parte din categoria legilor ordinare. 

